Diari Oficial de la Generalitat Valenciana


Sumari del DOGV 3705, del 09-03-2000 (2000/1648)

Rotlle d'apel·lació número 493/1999. Cèdula de notificació.
-----------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/1648


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 493/1999. Cèdula de notificació. [2000/Q1648]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 493/1999, que prové del judici de menor quantia registrat amb el número 354/1998, del Jutjat de Primera Instància número 1 d'Alzira, s'ha acordat notificar a l'apel·lada incompareguda en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
Audiència Provincial de València
  
Secció Novena
  
Sentència número 119/2000
  
- Magistrats:
  
· M.ª Carmen Escrig Orenga
  
· M.ª Antonia Gaitón Redondo
  
· Antonio Pardo Llorens
  
València, 16 de febrer de 2000
  
La Secció Novena de l'Audiència Provincial de València, sent-ne ponent la magistrada M.ª Antonia Gaitón Redondo, ha vist aquest rotlle d'apel·lació número 493/1999, que prové de les actuacions de judici de menor quantia, promogudes davant del Jutjat de Primera Instància número 1 d'Alzira, amb el número 354/1998, entre les parts; d'una, com a demandant apel·lant, el senyor Mustapha Ennahal, representat per la procuradora dels tribunals Carmen Portolés Cervera, i, d'una altra, com a demandada apel·lada, la companyia Hilaturas Presencia, SA, representat per la procuradora dels tribunals María Carmen Navarro Ballester, i com a demandada apel·lada incompareguda en aquesta alçada la companyia Lombard, SL, sobre terceria de domini, en virtut del recurs d'apel·lació interposat per la demandant.
  
Decisió
  
Amb la desestimació del recurs d'apel·lació formulat per la representació processal del senyor Mustapha Ennahal contra la sentència de data 14 d'abril de 1999, dictada pel Jutjat de Primera Instància número 1 d'Alzira, en les actuacions de judici de menor quantia número 354/1998, confirmem aquesta resolució, amb expressa imposició de les costes de l'alçada a la part apel·lant.
  
Notifiqueu aquesta resolució a les parts que han comparegut.
  
I quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lada incompareguda en aquesta alçada, la companyia Lombard, SL, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.